钦定古今图书集成/明伦汇编/闺媛典/第076卷 > 吕完声妻陈氏
## 钦定古今图书集成/明伦汇编/闺媛典/第076卷 > 吕完声妻陈氏

按《通州志》：“陈氏，诸生吕完声妻。完声疾亟，召亲族嘱
以后事。族人毕至，以氏在侧，不即言。氏心知其为己
也，遂出户外。夫乃言曰：‘吾旦夕且死，妇少无子，我不
忍其茕。独语未竟，氏遽入问：‘适语云何’？夫不应。氏曰：
‘我耳之矣。今君一饭，妾亦一饭；君不食，妾亦不食，与
君俱死’。未几，夫没，陈不食十四日，死于柩侧。事闻，旌’”
其门。